7. JUNI 2021
Alarmcentralen, Hampton County.
Det er Alex Murdaugh på Moselle Road 4147.
Jeg behøver politiet og en ambulance straks.
Min kone og mit barn er slemt skudsåret.
Sagde du Moselle Road 4147 i Islandton?
-Ja. Moselle Road 4147. -Okay.
-Bliv i røret, okay? -Skynd jer.
Det er et koldblodigt mord.
Central 717. Gerningsstedet er sikret.
En hvid kvinde og en hvid mand begge med skudsår i hovedet.
Det er en lang historie.
Min søn var i en bådulykke for nogle måneder siden.
Det er det, det handler om.
Goddag, dette er et omstillingsopkald fra Alvin S. Glenn-fængslet
forudbetalt af modtager fra…
Alex.
Hej, Bus.
-Hej. -Hvordan går det?
Godt.
Jim fortalte mig, at de har sigtet mig
for mange flere ting sidste fredag, men du ved godt, det er overdrevet, ikke?
Jo.
De prøver bare at tørre en masse af på mig.
Det ved jeg.
Men jeg kan klare det.
Tag dig ikke af det.
DEN 23. JANUAR 2023 ANKOM ALEX MURDAUGH TIL COLLETON COUNTYS RETSBYGNING
ANKLAGET FOR MORD PÅ SIN KONE OG SIN SØN.
HAN NÆGTEDE SIG SKYLDIG.
-Alex Murdaugh. -Var det dét værd?
-Hvorfor gjorde du det?
Nyder du tiden uden for fængslet?
Skam dig for det, du gjorde ved din kone og søn!
Jeg er bare nysgerrig.
Buster, vil du sige noget?
Jeg hedder Rebecca, Becky Hill,
og jeg stammer fra Walterboro.
Jeg elsker mit county og mit job.
Jeg er protokolfører for Colleton County.
Vi er folkevalgt og tager os af det, der foregår i retsbygningen.
Forberedelserne til retssagen mod Alex Murdaugh var enorme.
COLLETON COUNTY RETSBYGNING GRUNDLAGT I 1822
Murdaugh-familien har hørt og ført sager i den retsbygning siden 1920.
Inde i retssalen hang Alex' bedstefar på endevæggen
i en guldbelagt ramme.
Dommeren forlangte det fjernet, så når man kom ind og så til venstre,
var der en lys plet der, hvor portrættet normalt hang.
I 100 år har Murdaugh-familien ført drabssager
i præcis det lokale.
Det var længe siden, at så stor en retssag
var foregået i en lille by i South Carolina.
Vi måtte jo stå sammen som lokalsamfund
og være beredte på alt, der måtte komme frem.
Under juryudvælgelsen blev det tydeligt, hvor lille et samfund det er.
De udsendte 900 indkaldelser.
Gik man i kirke den morgen,
ville en ud af 20-25 have fået en indkaldelse.
Min datter var ved at blive jurymedlem.
Hun glædede sig.
Et tæt knyttet samfund, hvor man ikke bare siger:
"Jeg kendte Murdaugh-familien." Man skal sige: "Jeg var til bal med Alex."
Det er dag to. Tidligere i dag i retsbygningen
blev jurygodkendelsen afsluttet.
Vi har nu mulige jurymedlemmer,
hvoraf vi udvælger 12 til retssagen og 6 som reserver.
Jeg hørte, at juryen blev udvalgt blandt 900 personer.
Jeg var nummer to, der blev valgt.
Det var stort. Vi skulle give mr. Murdaugh en fair chance.
Jeg var heldig at få en plads. Jeg ville være der hver dag,
og det var vigtigt at være i retssalen hver dag.
Man kom til retsbygningen klokken otte om morgenen.
Sagen startede typisk kl. 9-9.30.
Der var en kø af mennesker hele vejen rundt om retsbygningen.
Det lignede en kø til en rutsjebane i Disneyland.
Vi går direkte til retssalen.
Vi ses i South Carolina.
Folk tog billeder af nyhedsmedierne.
Nogle optog endda SoMe-videoer.
Mit hold og jeg kom til retsbygningen klokken otte.
Det er fuldkommen vanvittigt.
Det fortsætter i det uendelige.
O.J. Simpson reagerer på Alex Murdaugh-sagen.
Han lagde en tre minutter lang video op på SoMe.
Hør med her.
Det er mig her.
Mange har spurgt mig, hvad jeg mener om Murdaugh-sagen.
Jeg ved ikke, hvorfor de mener, jeg er ekspert, men…
Det ville ikke overraske mig, hvis han vinder. Jeg siger det bare.
Før retssagen var meget lidt blevet offentliggjort.
Fra patronhylstre på stedet ved vi,
hvilke våben Maggie og Paul blev skudt med,
og vi ved, at familien ejede den type våben,
men mordvåbnene blev aldrig fundet.
Der er ingen vidner til hændelserne den aften.
Nogle mener, at han fik hjælp.
Der er "fætter Eddie"-teorien.
Ham, som Alex sagde skød ham i hovedet,
og som fik alle de checks helt frem til mordene.
Går man ud af sit hus
og ser sne overalt på jorden, så langt øjet rækker,
er det et indicie på, at det sneede, mens man sov.
Det er lige så vigtigt som klare beviser, men af og til…
Juryen og folk er blevet præget til at tro, at man først er skyldig,
hvis der slet ingen tvivl er, ikke blot begrundet tvivl.
Sagen var bygget stort set kun på indicier
og omhandlede en voldshandling mod nogens kone og barn.
Jeg følte, at forsøg på at overbevise folk kun med indicier
ville blive meget svært for os.
Dick Harpootlian, Jim Griffin og deres juridiske team
er yderst kompetente og dygtige advokater.
Alle respekterer deres evner som strafferetsforsvarere.
Det gjorde vi.
Et par uger før retssagen sagde jeg til Creighton:
"Jeg tager til Walterboro og er med på denne sag.
Du må ikke føle, jeg overtager den."
Han bruger analogien, at han var Roosevelt,
og jeg var Eisenhower.
Jeg er din chef, men du stormer Normandiets strande.
På den første retsdag
kom Alex ind og sagde: "Godmorgen, ms. Becky. Alt vel?"
Der var noget optimistisk over det som:
"Vi er kommet igennem det her om et par uger.
Så kan vi alle tage hjem.
Alt det her forsvinder igen."
-Vi går til anklagerens åbningstale. -Tak, høje dommer.
I vil se videoudtalelser
om Alex Murdaugh.
Der er mange retstekniske beviser.
Et vigtigt retsteknisk bevis, som I vil høre om i denne sag,
er mobiltelefonbeviset.
Alex' mobil, Maggies mobil
og Pauls mobil.
I vil høre om noget af det, der foregik i Alex Murdaughs liv frem til den dag.
Ting, der skete samme dag. Ting, der gik forud.
En perfekt storm under opsejling.
Lyt til alle de ting, der kulminerede
den 7. juni 2021.
Den dag han dræbte Maggie og Paul, hvilket beviserne vil understøtte.
I vil også se optagelser fra politiets kropskameraer, da de ankom.
Hør godt efter, hvad han siger. Se, hvordan han agerer.
Efter blot få minutter siger han, at det handler om bådulykken.
Det er en lang historie.
Min søn var i en bådulykke for nogle måneder siden.
Han har fået trusler.
-Det er det, det handler om. -Okay.
Dette er Alex Murdaugh.
Alex var Pauls kærlige far…
…og Maggies kærlige mand.
Jeg siger jer, at det, som anklageren har fremlagt som "fakta",
ikke er det.
Der er ingen øjenvidner.
Der er ingen kameraer eller fingeraftryk.
Ingen tekniske beviser knytter ham til forbrydelsen. Ingen.
Han gjorde det ikke.
Forsvaret fremførte, at motivet kunne være hævndrab.
Måske var det narkorelateret.
Måske var en tilfældig selvtægtsmand. Måske handlede det om bådulykken.
I en sag med næsten kun indicier var der ting, der ikke hang sammen.
Det var vigtigt at få fastslået lige fra starten, at katalysatoren,
der fik det hele til at ramle,
var bådulykken.
Bådulykken udløste et muligt strafansvar for Paul,
som truede med at tilsværte familienavnet,
der var så vigtigt for Alex.
Jeg tror, at da Alex nævnte bådulykken,
prøvede han at bortlede opmærksomheden fra sig selv.
Ligesom da han kom til hospitalet lige efter bådulykken.
Han ville nok have gjort eller sagt alt for at give en anden skylden.
Miley, Mallory, Paul, Anthony og Connor.
Han bebrejder vist os allesammen for sin nedtur.
Bådulykken er årsagen til,
at alt det, den mand har gjort, er blevet trukket frem i lyset.
Jeg tror ikke, bådulykken havde det fjerneste
med Paul og Maggies død at gøre.
Det gjorde virkelig ondt
at høre det komme fra nogen, og særligt fra ham.
Skal du afsted nu? Sit.
Dygtig.
Kom så.
Kom så, skat.
I sidste uge satte jeg mig faktisk ned
og så dokumentaren.
Jeg kalder dem børn, selvom de er unge mennesker,
men jeg fik set deres historie.
Deres smerte.
Mallory!
Hvor fanden er Mallory?
Anthony ramte noget i mig
med sin beskrivelse af Paul.
De hyggede sig, de fiskede, og de gik på jagt.
Den anden side af ham, ikke?
Jeg havde arbejdet for Maggie og Alex i årevis.
Før det arbejdede jeg som fængselsbetjent i et fængsel.
Jeg mødte Alex sidst i '90-erne.
Jeg arbejdede for Alex med at tolke i retssager for spansktalende klienter.
Kort efter mødte jeg hans kone Maggie.
Maggie behøvede hjælp med drengene.
Jeg tilbød at hjælpe hende.
Jeg begyndte at arbejde for Maggie
og indså, at hun ikke var en forfængelig prinsesse.
En snob, du ved. Hun var sjov.
Kom, Bubba.
Klar til at køre? Ind i bilen.
Maggie elskede Bubba.
Han var hendes dyrebareste eje. Han levede ikke bare i kennelen.
Han var med dem overalt. Var de på båden, var han med.
Besøgte de Maggies familie, var han med.
Kom her, Bubba. Kom her.
I årenes løb blev vi meget tætte venner.
SKUB FOR AT SVARE
Hun kunne ringe kl. 23-24 og spørge, om jeg var vågen.
"Naturligvis. Jeg tog jo telefonen."
"Okay, nu skal du høre, hvad jeg har gjort."
Alex elskede bestemt Maggie.
Han kom ud i køkkenet om morgenen: "Hej, skat. Jeg smutter."
"Okay, vi tales ved senere."
Kort efter ringede han til hende.
Hun satte ham op på en piedestal.
Hun var stolt af sin mand.
Stolt af hans bedrifter. Men der var et image, der skulle bevares.
Murdaugh-navnet spillede en stor rolle i det.
Paul og jeg datede i fire år.
Dengang talte Maggie og jeg meget sammen.
Vi sad i køkkenet og talte sammen.
Hun fortalte engang, at mr. Randolphs kone Libby ville skilles,
så han satte hendes nekrolog i Hampton Guardian.
MRS. MURDAUGH ER DØD
Han skrev selv nekrologen,
og jeg tror, formålet var at skræmme hende til at blive.
Hun prøvede vist at fortælle mig, hvad det var, jeg gik ind til.
Nu tror jeg, hun ville advare mig.
Er anklageren klar til at fortsætte?
-Ja, høje dommer. -Javel.
Som anklager taler man på offerets vegne,
og man har til opgave at bruge det, man mener er fakta,
til at fortælle en historie med de beviser,
som er godkendt til fremlæggelse.
Så man fortæller historien i brudstykker
og samler den i de afsluttende bemærkninger.
Jeg ville vise juryen kropskameraoptagelserne tidligt,
så de lærte hans stemme at kende, som er meget særegen.
Høje dommer, der er voldsomme billeder, så alle skal dække deres skærme til.
Central 717. Gerningsstedet er sikret.
En hvid kvinde og en hvid mand begge med skudsår i hovedet.
I skal vide, at grundet omstændighederne tog jeg et gevær med herned.
Er det i din bil?
-Har du våben på dig? -Nej.
-Det står op ad min bil. -Vend dig lige om.
-Jeg har intet. -Ja, det kan jeg se.
Har du andre skydevåben med?
Er der kun det, eller er der flere i bilen?
Der er nok kun det.
-De er døde, er de ikke? -Jo. Det ser sådan ud.
Maggie og Paul er døde, Randy.
Hvornår var du her sidst sammen med dem?
-Eller talte med dem? -Tidligere her til aften.
-Jeg ved ikke præcis hvad tid, men… -Okay.
Jeg tog til min mor i halvanden time, og jeg så dem tre kvarter før det.
Jeg kørte rundt med Paul i to timer i eftermiddags.
Er Paul din søn?
-Vil nogen tjekke dem? -De er allerede blevet tjekket.
-Har de tjekket dem? -Ja.
Er de så officielt døde?
Ja, det ser sådan ud.
-Undskyld. -Det er helt i orden.
Hvordan går det?
Tildækker de dem?
-Kender I familien? -Ja.
Først da jeg hørte navnene.
Okay. Jeg opdaterer dig senere.
Manden i den hvide bluse er gift med hende og far til ham.
Det er Paul Murdaugh.
Paul Murdaugh er ham fra bådulykken for noget siden.
-Det må være en hævnagt over for familien. -Sandsynligvis.
I retssalen prøvede vi bare at regne ud,
hvem der kunne være kommet og have gjort det her.
Jeg kender de fleste fra bådulykken, og det virkede bare forkert.
At nogen fra bådulykken, en slægtning eller ven fra den side af det,
skulle have gjort dem ondt,
passede bare ikke til profilen.
Om et øjeblik løfter vi klædet her.
Okay.
Det skal løftes op denne vej, så de ikke kan se.
Vi skal se, om der er et våben. Det ville ændre det hele.
Ligger der et våben under ham, kan vi overlade det til delstatspolitiet.
Jeg er med.
Er der ikke, skal vi hurtigt have sikret alt her.
-Okay. -Og flytte afspærringen længere ud.
-Der er hans telefon. -Han lagde nok ikke telefonen på bagdelen.
Jeg spurgte ikke faren om telefonen, men han sagde, at han tjekkede deres puls.
Han havde et haglgevær med. Jeg har sikret det i min bil.
Der er skudt opad. Der er blod overalt på loftet.
Det gik ind her og gik ud ovenpå hovedet.
Det tyder på selvmord.
Han kom herhen og tog haglgeværet.
-Det tror jeg. -Muligvis.
Pauls hjerne var blæst helt ud af kroppen. Maggie var blevet skudt flere gange.
De frygtede, at Paul havde forsøgt at dræbe sin mor og derefter sig selv,
så de måtte kigge under hans lig for at se, om der lå et våben.
Kors, kunne det være et mord-selvmord?
Men hvorfor var Alex slet ikke indblandet
i forhold til at blive skudt eller skadet på en eller anden måde?
-Hvis jeg må begynde? -Ja.
South Carolina indkalder specialagent David Owen til vidneskranken.
KL. 23.47
Jeg kom til gerningsstedet cirka midnat.
SLED ANKOMMER
Han bar en hvid T-shirt, grønne kaki-cargoshorts
og lyse tennissko.
På kropskameraoptagelserne stiger David ind i førersiden
og Alex i passagersiden.
Agent Owen tager kameraet og sætter det på bilens bakspejl,
hvilket giver en fiskebowleeffekt med et meget tydeligt billede af Alex.
Begynd fra starten. Tag dig god tid.
Da jeg kom tilbage hertil,
kunne jeg se ham, og jeg vidste, der var noget helt galt.
Jeg løb ud. Jeg vidste, det var meget slemt.
Min dreng derovre. Jeg kunne se hans hjerne.
Jeg prøvede vist først at vende Paul om.
Mobilen faldt ud af hans lomme.
Jeg prøvede at gøre noget med den. Jeg tænkte måske…
Men så lagde jeg den hurtigt fra mig igen.
Så gik jeg hen til min kone og jeg … Altså, jeg kunne se…
Hvorfor kom du herud i aften?
Min mor har Alzheimers, og min far er på hospitalet.
Min mor bliver bange.
Når hun gør det, tager jeg hen og ser til dem.
Har I haft problemer herude med indtrængende eller indbrud?
Ikke så vidt jeg ved. Det eneste, jeg kan komme i tanke om, er,
at min søn Paul var i en bådulykke for nogle år siden.
Det har fået meget negativ omtale,
og mange mennesker online har skrevet meget grimme ting.
Men han er blevet slået og sparket og angrebet rigtig meget.
Så, altså … Men ikke noget som det her.
Ja. Tænker du på én specielt eller en gruppe af mennesker?
Det ved jeg ikke.
Ingen, der kendte Paul Murdaugh,
truede ham af nogen grund.
Alle trusler og nedsættende ord kom fra folk, som sikkert
aldrig har været i Hampton i South Carolina
eller anede, hvem Paul var.
Hans lejlighed lå i stueetagen.
Han fortalte Maggie, at børn kom hen
og råbte: "Din morder!" De råbte ad ham.
Selv uden at have talt med Paul vidste jeg godt, at han var ked af det.
Selvom han aldrig rigtig fik chancen for at undskylde
åbent og offentligt, eller hvad man end kalder det,
vidste jeg og hans få nære venner…
…at det smertede ham.
DET ENSOMME LIV
Paul ville gerne sige nogle ting,
men jeg tror, han blev bremset, eller sådan noget.
Indtil den dag, han døde, lå Mallorys nekrolog i Pauls bil.
Der gik ikke en eneste dag,
uden at han mindedes Mallory.
South Carolina indkalder nu ms. Blanca Simpson.
Tidslinjen for den 7. juni er naturligvis meget vigtig.
Jeg vil ikke kun kende fakta om hændelserne, men også menneskene.
Vi måtte prøve at menneskeliggøre
Maggie og Paul på bedste vis via vores vidner.
Juryen bør vide, hvem vi taler om, og det var udfordrende,
men Blanca skilte sig netop derfor ud.
Selvom det ikke ses, så rystede jeg over hele kroppen.
Jeg kiggede kort
og så hans ansigtsudtryk,
og jeg indså, at han ønskede, at jeg kiggede.
Jeg vidste, at hvis jeg kiggede,
ville jeg ikke kunne gennemføre mit vidneudsagn.
Ms. Simpson, vil du tænke tilbage og fortælle juryen om
den 7. juni 2021?
DEN 7. JUNI 2021 - DRABSDAGEN
KL. 6.30-7.00
MAGGIE VÅGNER PÅ MOSELLE
Maggie og jeg talte altid i telefon.
Vi talte i telefon den morgen, og vi talte også i løbet af dagen.
Virkelig?
Hvad er det så?
På min vej til arbejde ringede hun til mig.
Så sendte hun en sms.
Hun spurgte, om jeg ville købe Capri Sun til Alex.
Jeg sagde: "Selvfølgelig."
Mens vi talte i telefon, hørte jeg Alex i baggrunden.
Hun havde en lægeaftale, så hun kørte, fem minutter før jeg kom.
Da jeg ankom,
kom Alex ud fra værelset,
måske en time efter jeg kom?
Han havde kakibukser og sin blå blazer på.
Alex ville have tingene på en bestemt måde.
Når hans jakkesæt kom fra rensning,
tog man dem af bøjlen, der fulgte med,
og hængte dem på særlige bøjler.
Kraven på poloshirtsene skulle være oppe og øverste knap lukket.
Den morgen virkede han ret nervøs.
Det så ud, som om han havde det samme tøj på som dagen før,
men med en jakke over.
Han havde ikke gidet rede sit hår. Han så virkelig bare træt ud.
Halvdelen af kraven stak op over jakkekraven.
Jeg sagde: "Kom her."
Så ordnede jeg kraven.
Han sagde: "Okay, vi ses."
Så gik han ud ad døren.
Vi vidste, at Alex skulle arbejde på bådsagen den dag.
Han kæmpede imod et meget stærkt civilt søgsmål,
der ville blotlægge Alex' økonomi.
Noget af det, der viste, at bådsagen var vigtig,
kom fra Jeanne Seckinger.
Advokatfirmaets økonomidirektør.
Jeanne er økonomidirektør, men også driftsdirektør og styrer alt.
Hun er utroligt klog, og hun er kontant.
Jeanne Seckinger fandt beviser på, at Alex havde stjålet,
og den 7. juni konfronterede hun ham.
Jeg blev opmærksom på,
at der manglede 792.000 dollars i alt.
Vi tænkte ikke, at Alex misbrugte firmaets midler.
Vi var bange for, at han prøvede at flytte penge
over i Maggies navn for at undgå noget omkring bådsagen.
Så den 7. juni ville jeg igen prøve at finde ud af, hvad der var sket.
Hans kontor ligger på første sal.
Da jeg kom derop, så han på mig og sagde: "Hvad vil du nu have?"
Han kiggede meget strengt på mig. Det havde jeg ikke oplevet med Alex før.
Han fik et opkald midt under den samtale.
Det handlede om hans far, som var på hospitalet.
Han var døende, og familien kunne intet gøre ved det.
Det ændrede stemningen i samtalen.
Vi talte ikke om firmaet,
og jeg spurgte til ham og hans familie. Hans far.
På det tidspunkt talte vi som venner. Bekymring for familien.
Maggie sendte mig en sms om, at Alex' far var på hospitalet igen.
VENTER PÅ LÆGEN. ALEX VIL HAVE MIG HJEM. HANS FAR ER INDLAGT IGEN.
IKKE KRÆFT, LUNGEBETÆNDELSE.
Jeg tror godt, hun vidste, at hvis der skete Randolph noget,
ville Alex gå op i limningen.
Han var tæt knyttet til sin far, ligesom Paul var.
Paul var meget tæt knyttet til Randolph.
Man talte måske ikke om det, men familien vidste nok godt,
at når Randolph ikke længere levede,
ville familiedynamikken ændre sig.
Der ville ikke længere være det samme familiesammenhold.
Jeg var plejer for Alex' mor i tre år.
Mr. Randolph var noget for sig.
Han var meget ligefrem…
…og god at arbejde sammen med.
Den 7. juni fortalte familien os, at han var blevet indlagt.
Han var syg, og det gik ned ad bakke.
Det var en svær tid for familien.
En meget svær tid.
Maggie var hos lægen senere den dag.
Vi sms'ede sammen.
Maggie bekymrede sig for Alex' helbred.
Alex havde ligget i pendulfart med sin far.
Maggie blev af og til irriteret,
for det virkede altid, som om han var på farten,
og hun følte, hans brødre altid bad ham om at hjælpe mr. Randolph.
Jeg bad hende bede en bøn, slappe lidt af og tage en pause.
Det prøvede jeg at sige til hende.
Jeg prøvede også at trøste hende, for hun var bekymret.
Det var det, der overraskede mig noget.
At det ikke var Alex, der tog på hospitalet den dag.
Omkring kl. 16 ringede min interne telefonlinje.
Jeg husker det, fordi jeg havde forstået det sådan,
at Alex ville tage på hospitalet.
Han bad om oplysninger om sin private pensionsopsparing,
for han sagde, han så på økonomien før høringen om bådulykken.
Det overraskede mig ikke, at han ringede om det,
men at han sad i bygningen og arbejdede på det.
Jeg troede, han tog sig af sin far.
I ugens løb havde Maggie boet på Edisto, fordi de havde noget i gang derude.
Hun ville være klar til 4. juli. Hun ville have familien med derud.
Hun skrev til mig, at Alex ville have hende hjem til Moselle.
Han bad også Paul om at komme hjem.
Maggie skrev: "Vil du lave mad, for Paul kommer?"
Jeg skrev til hende, maden var klar på komfuret.
Jeg gjorde rent og låste af, og så kørte jeg.
ALT VEL? JEG FÅR FODMASSAGE OG KOMMER SÅ HJEM.
JA
ELSKER DIG, OG BLANCA HAR LAVET MAD
HVAD HAR HUN LAVET?
STEAK OG MAKARONI MED OST.
Jeg forventede at få et opkald den aften,
og da klokken blev ni, undrede det mig, hun ikke havde ringet.
Hun ringede altid, når jeg havde lavet mad,
og sagde, de havde spist, og at det smagte godt.
Men det var sidste gang, jeg nogensinde talte med Maggie.
YO.
(PAULS VEN): BED PAUL OM AT RINGE TIL MIG
MANDAG DEN 7. JUNI KL. 21.06
RING TIL MIG, SKAT.
VÆR SØD AT RINGE TIL MIG. DET ER EN NØDSITUATION.
Tekster af: Susanne Friesen